### Resumé

Byrådet skal udpege et nyt medlem fra Voksenudvalget til Velfærdsteknologirådet.

### Sagsfremstilling

Byrådet godkendte den 10. februar 2022 at nedsætte Velfærdsteknologirådet, som er et § 17, stk. 4-udvalg.

Der vælges to medlemmer fra hvert af de følgende udvalg: Voksenudvalget, Seniorudvalget og Sundhed- og Forebyggelsesudvalget. Formændene for udvalgene er fødte medlemmer, og der vælges herudover et medlem fra hvert af de tre udvalg.

Byrådet udpegede den 10. februar 2022 Marie Thomsen, Lea Brandt, Marianne Laursen, Mik Karlsen, Jonas Mikkelsen og Claus Nilsson, som medlemmer af rådet. Efterfølgende er Claus Nilsson udtrådt af Byrådet, og Kåre Steffensen blev udpeget som medlem i stedet.

Pr. 1. januar 2024 er Lea Brandt udpeget som ny formand for Sundheds- og Forebyggelsesudvalget i stedet for Jonas Mikkelsen.

Det betyder, at Jonas Mikkelsen træder ud af [adresse], og at Lea Brandt automatisk bliver medlem af Velfærdsteknologirådet. Lea Brandt er dog allerede medlem af Velfærdsteknologitrådet, valgt som repræsentant for Voksenudvalget.

Byrådet skal derfor udpege et nyt medlem fra Voksenudvalget, som medlem af Velfærdsteknologirådet.

### Sagens videre forløb

Sagen skal behandles i Byrådet.

### Historik

#### Indstilling fra Velfærdsdirektøren, den 15. januar 2024, punkt 7:

at udvalget indstiller til Byrådet, hvilket medlem af Voksenudvalget der skal vælges til [adresse]

#### Beslutning fra Voksenudvalget, den 15. januar 2024, punkt 7:

VU indstiller Keld Toft som medlem af Velfærdsteknologirådet.

Fraværende: Filippa Overgaard.

### Beslutning

Keld Toft blev valgt som medlem af Velfærdsteknologirådet.

Fraværende: Paw Kristensen.